Vahistamine ise käib lihtsalt. Lihtsalt suundud ühe isiku pildi juurde, seisad sinna peale ning rohkem enam liikuda ei saa. Kui oled juba kellelegi sõrmega näidanud, siis ümber mõelda ei tohi. Nii et kui arvasid valesti, siis oma viga. Kui oled kõik kolm arvatavat süüdlast välja valinud, võid vaadata kurjategijate pilte, kes katedraali ees vaikselt oma saatust ootavad ning kui oled õigesti arvanud, on mäng läbi ja võit käes. Kui aga kellegagi  oled eksinud, läheb teiste jaoks mäng edasi, kuid sina istud ja vaatad teiste peataolekut pealt ning naerad vaikselt pihku, kuna seda infot ei anna sa nüüd enam kellelegi, mida teada said.